text: Flere tons indbo fjernet fra brændende bygning
  04 september 2012 kl. 14.32
  I løbet af de seneste to døgn er der fjernet mange tons indbo fra den brændende bygning i Kolding.
  Flere tons indbo er de seneste to døgn blevet hentet ud fra den brændende bygning på A.D. Burchardtsvej i Kolding.
  I dag fik nogle af beboerne så muligheden for at se, hvor meget af deres indbo der er blevet reddet.
  De seneste to døgn er lastbil efter lastbil kørt fra den brændende bygning i Kolding og ud til et stort lager ved Taulov.
  Her er alt blevet sorteret. Forløbigt er det især det indbo, der har taget mindst skade, der er samlet på lageret i Taulov.
  